Előterjesztés Zalakaros Város Önkormányzata Képviselőtestülete 2020. szeptember 17-én tartandó ülésére
Tárgy: A Zalakarosi Közös Önkormányzati Hivatal Szervezeti és Működési Szabályzatának módosítása
Előterjesztést készítette: Torma László aljegyző
Tisztelt Képviselőtestület!
Zalakaros Város Önkormányzat Képviselőtestülete 154/2020. (VII.28.) számú határozatában felkérte a polgármestert, hogy a 150/2020. (VII.23) számú képviselő-testületi határozatban a Zalakarosi Közös Önkormányzati Hivatal jóváhagyott létszámkeretét valamint a határozatban jóváhagyott létszám-és állománytábláját tartalmazó Szervezeti-és Működési Szabályzat (SZMSZ) módosítást terjessze elő a szeptemberi soros ülésre.
A módosítást az előterjesztés melléklete tartalmazza. A 154/2020-as határozat végrehajtásából eredő módosításon túl az előterjesztés javaslatot tesz az SZMSZ II./8. 3. pontjának módosítására, mely arról rendelkezik, hogy a Zalakarosi Közös Önkormányzati Hivatal mely szerveknek látja el a gazdálkodási feladatait, ez a felsorolás kiegészül a Zalakaros Város Német Nemzetiségi Önkormányzatával.
Határozati javaslat:
Zalakaros Város Önkormányzat Képviselőtestülete a Zalakarosi Közös Önkormányzati Hivatal Szervezeti és Működési Szabályzatát (a továbbiakban: SZMSZ) az alábbiak szerint módosítja:
1./

Az SZMSZ II./1. 4.3 pontja az alábbiak szerint módosul:

4.3) Koordinációs és Hatósági Osztály:  

- aljegyző/osztályvezető

- titkársági és igazgatási ügyintéző

- igazgatási ügyintéző

- személyzeti és önkormányzati referens

Az SZMSZ II./1. 4.4 pontja az alábbiak szerint módosul:

4.4.) Városfejlesztési Osztály

- osztályvezető

- településüzemeltetési, hatósági és közbiztonsági referens

- projektmenedzser
Az SZMSZ II./1. 4.5. pontja az alábbiak szerint módosul:

4.5.) Pénzügyi Osztály 

- osztályvezető

- költségvetési csoport (4,5 fő)

- adóügyi igazgatás (2 fő)

Az SZMSZ II./1. 5. pontja az alábbiak szerint módosul:

5.) A Hivatal engedélyezett létszáma a hatályos éves költségvetési rendeletben meghatározottak alapján 16,5 fő, az egyes szervezeti egységek létszámát e szabályzat 1/2 mellékletét képező a létszám és állománytábla tartalmazza.  

Az SZMSZ II./8. 3. pontja az alábbiak szerint módosul:

(3) ) Gazdálkodási feladatok ellátása

Gazdálkodási feladatok ellátására az irányító szerv Zalakarosi Közös Önkormányzati Hivatalát kijelölte Zalakarosi Óvoda és Bölcsőde, Zalakarosi Közösségi Ház és Könyvtár; Zalakaros Kistérség Többcélú Társulás, valamint annak fenntartásában működő Szociális Alapellátó Szolgálat, valamint Zalakaros Város Német Nemzetiségi Önkormányzata tekintetében.

Az SZMSZ 1/1 és 1/2 sz. mellékletei helyébe jelen módosítás 1/1 és 1/2 mellékletei lépnek. 

Az SZMSZ módosítása 2020. október 1-jén lép hatályba.
2./ Zalakaros Város Önkormányzat Képviselőtestülete felkéri az aljegyzőt, hogy gondoskodjon a módosításokkal egységes szerkezetű SZMSZ elkészítéséről. 
Határidő: 2020. szeptember 30.
Felelős: Novák Ferenc polgármester 

Operatív felelős: Torma László aljegyző

Zalakaros, 2020. szeptember 3.
Novák Ferenc

 polgármester

Gazdasági Bizottság és a Humánpolitikai és Ügyrendi Bizottság határozata:

A bizottság javasolja a képviselőtestület számára az előterjesztés szerinti határozati javaslat elfogadását.

